વાતોમાંને વાતોમાં ચાલીસ વર્ષના લાગતા નેતાએ તો અમને ગુજરાત ભાજપમાં જોડાઈ જવાનુ આમંત્રણ આપી દીધુ હતુ.અમે હસીને કહ્યુ હતુ કે અમે તો ગુજરાતના નથી ત્યારે યુવાન દેખાતા નેતાએ કહ્યુ હતુ કે તેનાથી કોઈ ફરક પડતો નથી.અમારા રાજ્યમાં ટેલેન્ટનુ અમે ખુલ્લા દિલે સ્વાગત કરીએ છે.એટલી વારમાં પેન્ટ્રી કારનુ ભોજન આવ્યુ હતુ.ચાર થાળીના પૈસા પણ યુવા નેતાએ જ ચુકવી દીધા હતા.તેમણે અમને થેન્કયુ કહેવાનો મોકો પણ આપ્યો ન હતો.એટલી વારમાં ટીટીની એન્ટ્રી થઈ હતી.ટીટીએ અમને કહ્યુ હતુ કે અન્ય કોઈ ડબ્બામાં અમારા માટે બર્થની વ્યવસ્થા થઈ શકે તેમ નથી.આ સાંભળીને બંને નેતાઓએ તરત જ કહ્યુ હતુ કે કશો વાંધો નહી.અમે એડજસ્ટ કરી લઈશું.જોત જોતામાં બંને નેતાઓએ ટ્રેનની ફર્શ પર કપડુ પાથર્યુ હતુ અને સુઈ ગયા હતા.બંનેએ પોતાની બર્થ અમારા માટે ખાલી કરી આપી હતી.